stanford-oval/wikipedia huggingface dataset:
בלז פסקל
הערות שוליים

↑  ראו נוסח המקור והעתק הנוסח שאבד מהדורה אלקטרונית: Mémorial
↑  כך נקרא הספר במהדורה המתורגמת מחדש על ידי הוצאת מאגנס, נובמבר 2106.
| --- | --- |
בקרת זהויות :  NLI: 987007266472105171  PLWABN: 9810616533405606  BIBSYS: 90653173  BNC: 000063045  BNE: XX1147855  BnF: cb11918679x (data)  CANTIC: a1049389x  CiNii: DA00140994  GND: 118591843  ICCU: CFIV010441  ISNI: 0000 0001 2125 8260  LCCN: n79084279  LNB: 000052265  MusicBrainz: 4632a192-3a0c-4394-80b0-0163c09c5c82  MGP: 126406  NDL: 00452212  NKC: jn19990006387  NLA: 35410983  NLG: 166081  NLK: KAC199621139  NSK: 000037250  NTA: 068361890  RERO: 02-A000128359  SELIBR: 220083  SNAC: w69p382v  SUDOC: 027059073  Trove: 943000  VcBA: 495/14902  VIAF: 29538862   WorldCat (עם VIAF): 29538862 
הפסקלין, בתצוגה במוזיאון לאמנויות ומקצועות בפריז
משולש פסקל - כל מספר במשולש מתקבל כסכום של שני המספרים מעליו
דיוקן של פסקל
פסקל חוקר את הציקלואידה.
הספדו של פסקל בסנט אטיין דה מונט, המקום בו נקבר
מסכת המוות של בליז פסקל.
נבחרת אלבניה בכדורסל

| --- | --- |
אלבניה
 מידע כללי
 הצטרפות:  1947
 השתייכות:  פיב"א אירופה
 דירוג פיב"א (26 בנובמבר 2024):  99       ‎-5‏
  - ניקוד פיב"א:  89.5
 מאמן:  ארקנד קראג'
 
 משחק בינלאומי ראשון
 איטליה איטליה 60 - 15 אלבניה אלבניה פראג, צ'כוסלובקיה; 27 באפריל 1947
 הניצחון הכי גדול
 אלבניה אלבניה 112 - 77 איסלנד איסלנד וולפנבוטל, מערב גרמניה; 15 במאי 1975
 ההפסד הכי גדול
 בלגיה בלגיה 114 - 11 אלבניה אלבניה פראג, צ'כוסלובקיה; 28 באפריל 1947
 אליפות אירופה בכדורסל
 הופעות:  2 (הראשונה ב-1947)
 ההישג הטוב:  מקום 14 (1947)
 
נבחרת אלבניה בכדורסל היא נבחרת הכדורסל הלאומית של אלבניה. נחשבת לאחת הנבחרות החלשות ביותר באירופה. הדירוג הנוכחי של נבחרת אלבניה ברשימת הדירוג של פיב"א לנבחרות גברים, הוא המקום ה-99 בעולם, נכון ל-26 בנובמבר 2024, ירידה של 5 מקומות לעומת דירוג קודם.
הנבחרת העפילה פעמיים  לאליפות אירופה בכדורסל וסיימה בשתי הפעמים במקום האחרון.
כל האולימפיאדות

עד 2024 - לא העפילה
כל אליפויות העולם

1950 עד 2027 - לא העפילה
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| צ'כוסלובקיה 1947 | מקום 14 | 6 | 0 | 6 |
מצרים 1949: לא נרשמה
צרפת 1951: לא נרשמה
ברית המועצות 1953: לא נרשמה
הונגריה 1955: לא נרשמה
| בולגריה 1957 | מקום 16 | 10 | 0 | 10 |
טורקיה 1959: לא נרשמה
יוגוסלביה 1961: לא נרשמה
פולין 1963: לא נרשמה
ברית המועצות 1965: לא נרשמה
פינלנד 1967: לא נרשמה
איטליה 1969: לא העפילה
גרמניה המערבית 1971: לא העפילה
ספרד 1973: לא נרשמה
יוגוסלביה 1975: לא העפילה
בלגיה 1977: לא נרשמה
איטליה 1979: לא נרשמה
צ'כוסלובקיה 1981: לא נרשמה
צרפת 1983: לא נרשמה
גרמניה המערבית 1985: לא נרשמה
יוון 1987: לא נרשמה
יוגוסלביה 1989: לא נרשמה
איטליה 1991: לא העפילה
גרמניה 1993: לא נרשמה
יוון 1995: לא העפילה
ספרד 1997: לא העפילה
צרפת 1999: לא העפילה
טורקיה 2001: לא נרשמה
שוודיה 2003: לא נרשמה
סרביה ומונטנגרו 2005: דרג ב
ספרד 2007: דרג ב
פולין 2009: דרג ב
ליטא 2011: דרג ב
סלובניה 2013: לא העפילה
צרפתקרואטיהגרמניהלטביה 2015: לא נרשמה
פינלנדישראלרומניהטורקיה 2017: לא העפילה
צ'כיהגאורגיהאיטליהגרמניה 2022: לא העפילה
קפריסיןפינלנדפוליןלטביה 2025: לא העפילה
| סך הכל | 2 הופעות | 16 | 0 | 16 |
הערות שוליים

↑  דירוג לנבחרות לאומיות גברים באתר פיב"א
שנות ה-30 של המאה ה-19

משמאל למעלה, עם כיוון השעון: הכתרתה של המלכה ויקטוריה סימנה את תחילת תקופת שלטונה הארוך שנמשך 64 שנים. תקופת שלטונה התאפיינה בעליית כוחה של האימפריה הבריטית, אשר גדלה והתחזקה במיוחד מבחינה טריטוריאלית וכלכלית. במהלך תקופת שלטונה התחזק הקוליוניאליזם הבריטי כאשר מעל לרבע משטחי העולם עברו לשלטון בריטי; מהפכת יולי 1830 בצרפת הביאה להפלת שלטונו של המלך שארל העשירי והמלכתו של המלך לואי פיליפ. על אף שלאחר המהפכה נותר המשטר בצרפת מונרכיה, רבים רואים במהפכה זו מעבר מ"המשטר הישן" לצורה מרוככת יותר של מונרכיה המכונה המונרכיה של יולי ; מחקריהם של מייקל פאראדיי וג'ון דניאל סייעו לבסס את תחום האלקטרוכימיה באמצעות גילוי ההשראה האלקטרומגנטית. תגליותיהם עיצבו חלק עצום מתחום הכימיה, ושינו לנצח את הדרך בה אנשים משתמשים בחשמל ; אה"מ ביגל הקיפה את כדור הארץ פעמיים כאשר במהלך המסע השני התגליות והתאוריות של צ'ארלס דרווין סייעו לו לפתח את תורת האבולוציה, ולשפר את הידע המדעי הנרחב בתחומים טקסונומיה וביולוגיה והובילו בהמשך לפיתוח מושג הברירה הטבעית ; בארצות הברית גדל באופן מהותי מספר המדינות בהן העבדות נאסרה על פי חוק כאשר מגמה זו תוביל בהמשך לקיטוב החברה האמריקנית ולבסוף למלחמת האזרחים האמריקנית ; הטלגרף הומצא על ידי סמואל מורס. המצאת הטלגרף הובילה לראשונה בהיסטוריה לפיתוח של רשתות תקשורת גלובליות ראשונות מסוגן ; תצלום משנת 1832 אשר פותח באמצעות תהליך הדאגרוטיפ. תהליך הדאגרוטיפ הוצג לראשונה לציבור בשנת 1839. פיתוח זה יוביל בהמשך לפיתוח טכנולוגיות הצילום המודרניות; הנס כריסטיאן אנדרסן מפרסם את אוסף האגדות הראשון שלו בשנת 1837. פרסומיו יהפכו אותו בהמשך לאחד מהסופרים הפופולריים והמשפיעים ביותר של המאה ה-19, בעיקר בזכות סיפורים כמו בת הים הקטנה (בתמונה) ואצבעונית.
שנות ה-30 של המאה ה-19 היו העשור הרביעי של המאה ה-19, החלו ב-1 בינואר 1830 והסתיימו ב-31 בדצמבר 1839.
בעשור זה משלימה האימפריה הבריטית את השתלטותה על יבשת אוסטרליה. האימפריה הצרפתית שמשתלטת לראשונה על טריטוריה משמעותית מצפון אפריקה מאיימת על ההגמוניה של האימפריה העות'מאנית במזרח התיכון. כחלק מירידת ההגמוניה מכריזה גם יוון על עצמאותה הרשמית מהעות'מאנים. במזרח הרחוק מגבירה הולנד את השתלטותה על איי אינדונזיה.
במאה זו היו ניסיונות של אזרחי הממלכת המאוחדת לקדם זכות בחירה רחבה יותר. בעקבות מאחות, התרחבה בשנת 1832 זכות הבחירה לפרלמנט כך שתכלול מעט יותר מהאזרחים (אך עדיין לא את רובה), ובשנת 1838 המושבה בפיטקרן הייתה חלוצית בהכרזתה על זכות בחירה לנשים בשטחה. בנוסף בשנת 1833 עבר בממלכה המאוחדת החוק לביטול העבדות בבריטניה ומושבותיה ושחרר לחופשי מאות אלפי עבדים. מגמות ליברליות אלו מפעילות לחץ על מדינות שכנות, שישפיע על המתרחש בעשורים הבאים.
במאה זו הושק בבריטניה קו הרכבת הבין־עירוני הראשון. טכניקה הדאגרוטיפ שהופצה באופן נרחב בעשור זה הפכה את הצילום לטכנולוגיה יישימה יותר.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמות

מלחמת העצמאות היוונית (1821 - 1832) מגיעה לסיומה עם קבלת העצמאות של יוון באמנת קונסטנטינופול ביולי 1832.
המהפכה הטקסנית (2 באוקטובר 1835 - 21 באפריל 1836) - מלחמה שנערכה בין מקסיקו לחלק הטחאני (מדינת טקסס המודרנית) של המדינה המקסיקנית קואווילה וטחאס. סיום המלחמה הביא להקמתה של רפובליקת טקסס.
מלחמת הקונפדרציה (1839-1836) - מאבק על מאזן הכוחות האזורי באמריקה הדרומית, מוביל את פרו ובוליביה להתאחד בברית לעומתית לצ'ילה. סדרת התערבויות כלכליות ופוליטיות הדדיות מסלימות למלחמה בה מנצחים הצ'יליאנים. כתוצאה מהמלחמה מתפרקת הברית וצ'ילה הופכת לשולטת בחוף האוקיינוס השקט לעשרות השנים הבאות.
מלחמת האופיום הראשונה (1839 - 1842) - מלחמה על זכויות סחר בין בריטניה לשושלת צ'ינג בסין. המלחמה, שנתפסת כיום כתחילתו של האימפריאליזם האירופי בסין, יצרה היסטוריה ארוכה של התנגדות סינית למערב, התנגדות שנמשכת במובנים מסוימים עד ימינו.
המלחמה האנגלו-אפגנית הראשונה (1839 - 1842) - מלחמה בין כוחות חברת הודו המזרחית הבריטית בחסות האימפריה הבריטית לבין כוחות אפגנים בשטחי אפגניסטן. הפלישה לאפגניסטן נערכה במסגרת המשחק הגדול כתוצאה מחשש של מעורבות רוסיה באזור וחשש מפני פלישה רוסית להודו הבריטית.
אירועים בולטים בעולם > סכסוכים פנימיים

1830: מהפכת יולי 1830 – המעמד הבינוני בצרפת מדיח מן השלטון את המלך שארל העשירי ומעלה תחתיו את המלך לואי פיליפ.
1831-1830: מרד נובמבר – מרד מזוין של האזור הכבוש של פולין מול האימפריה הרוסית.
1840-1833: המלחמה הקרליסטית הראשונה (אנ') – מלחמה על השלטון בספרד בין גורמים ליברליים ושמרנים, בעקבות המחלוקת האם ניתן לקבל נשים כיורשות עצר.
1834 - 1836: מלחמת הקוסה השישית – בין שבטי הקוסה לבין המתנחלים האירופאים בדרום אפריקה.
1835–1845: מלחמת לבושי הבלויים – מלחמת אזרחים שהתחוללה בריו גראנדה דו סול שבברזיל.
1842-1835: מלחמת סמינולה (אנ') –שבט סמינולה (אנ') האמריקאי כמעט מושמד כאשר נאבק לשמור על שטחיהם בפלורידה מפני השתלטות צבא ארצות הברית.
לאורך העשור פרו הצעירה חווה מאבקים פנימיים, כאשר לאורך העשור מספר מנהיגים שונים הדיחו זה את זה מהשלטון, ובשנת 1839 התרחש קרב יונגאי (אנ') בו לחמו צדדים פרואנים שונים בשיתוף פעולה עם גורמים זרים.
אירועים בולטים בעולם > אירועים פוליטיים בולטים

28 במאי 1830 – חוק עקירת האינדיאנים – עובר בקונגרס האמריקאי ובעקבותיו מתחיל גירוש ילידים-אמריקאים מאדמותיהם.
21 באוגוסט 1831: מרד נט טרנר – מרד של עבדים כהי עור, במהלכו נהרגו כ-60 לבני עור. המאורע השפיע על השיח האמריקאי בנושא בעשרות השנים שלאחר מכן.
23 באוגוסט 1831 – העבדות מבוטלת במושבות הבריטיות.
1832 - חוק הרפורמה של 1832 – החוק שעובר בממלכה המאוחדת מרחיב ומגדיל את זכות הבחירה לגברים.
1833: חוק ביטול העבדות – חקיקה של הפרלמנט הבריטי האוסרת על עצם העבדות במושבות האימפריה הבריטית (בעיקר נגע הדבר למטעי הסוכר באיים הקריביים). חקיקה זו מדרבנת את בריטניה להפעיל לחצים על מדינות אחרות לבטל את העבדות גם בשטחן.
1833: חוזה הונקאר איסקלסי – בעקבות סיועם של הרוסים לעות'מאנים להתמודד עם מרד מצרי שעלול היה לסכן את יציבות האימפריה, מסיימות האימפריות את המאבק ביניהן ומסכימות על שיתוף פעולה, שמעורר התנגדות בסדר האירופי.
1834: כיבוש לדאק – אימפריית הסיקים מקיימים הסכם עם אפגניסטן הדוראנית ומשתלטים על כל שטחה של ממלכת לדאק (אנ').
20 ביוני 1837: התקופה הוויקטוריאנית – המלכה ויקטוריה עולה לכס המלוכה בבריטניה.
1838-1837: משבר בריטניה-רוסיה – לאחר שבהנהגתה של רוסיה הצארית צרים כוחות פרסים על ערי מפתח באפגניסטן, מצהירה האימפריה הבריטית כי היא רואה בכך יומרות של רוסיה לניסיון השתלטות על הודו, ושולחת כוחות כנגד הרוסים, שמסיגים את הכוחות.
1838: זכות הבחירה לנשים – קולוניית איי פיטקרן הופכת למקום היחיד בעולם שמכיר בזכות.
1839: טנזימאט – סבב ראשון של רפורמות הטנזימאט שמטרתן להעביר את האימפריה העות'מאנית מהתנהלות תאורקטית מסורתית להתנהלות מודרנית.
19 באפריל 1839: הסכם לונדון – מעצמות אירופה מכירות בנייטרליות של בלגיה, ומתחייבות להגן עליה במקרה של פלישה.
זכויות עובדים – לאורך העשור בארצות הברית מתחילה מגמה של התארגנויות עובדים פוליטיות, השואפות לקדם זכויות עובדים.
אירועים בולטים בעולם > קולוניאליזם ואימפריאליזם

1830: אלג'יריה הצרפתית – לאחר מאות שנים שמחוז אלג'יריה העות'מאני היה מעוז של פיראטיות בים התיכון, הוא נכבש על ידי צרפת.
23 באוגוסט 1839: הונג קונג – בריטניה משתלטת על הונג קונג.
אירועים בולטים בעולם > דה-קולוניזציה והשגת עצמאות

4 באוקטובר 1830 – בלגיה הופכת למדינה עצמאית לאחר שהיא נפרדת מהולנד
11 במאי 1831 – יוון מכריזה עצמאות מהאימפריה העות'מאנית
28 בדצמבר 1836 – ספרד מכירה בעצמאות מקסיקו.
כלכלה

1835: שגשוג אמריקאי ותחילת עידן הבנקאות החופשית - בתחילת שנות ה-30 שגשגה הכלכלה האמריקאית. אנדרו ג'קסון הופך לנשיא האמריקאי היחיד אי פעם שהצליח לשלם את כל החוב הלאומי (הישג שעדיין רלוונטי נכון לשנת 2018). בתקופה זו נסגר הבנק המרכזי האמריקאי על פי מדיניות הנשיא ג'קסון, מה שפתח את "עידן הבנקאות החופשית" (אנ') של ארצות הברית.
1837: בהלת 1837 - תקופת הצמיחה האמריקאית נקטעת במשבר פיננסי, שפורץ בגלל צירוף נסיבות של ספקולציה במכירת אדמות, העברת הכסף הממשלתי לבנקים המקומיים, ומשבר פיננסי בבריטניה. בהלת 1837 מלווה במשיכת השקעות בארצות הברית, סגירתם של בנקים ועסקים נוספים, עלייה באבטלה וחזרה לעלייה בחוב הלאומי.
צמיחה ועליה בתמ"ג לנפש - עשור זה נמצא בראשיתה של נקודת מפנה בולטת - על פי ההערכות המקובלות לצמיחה ותמ"ג לנפש בהיסטוריה (בקיזוז שינויים בשווי המטבעות), לאחר מאות שנים של יציבות יחסית במדדים, מתחילה בשנים אלו עליה מתונה אך יציבה במדדים אלו. התופעה מתרחשת בצמוד למהפכה התעשייתית שבשלב זה מתרחשת בעיקר בבריטניה.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
30 בינואר 1835 – ריצ'רד לורנס מנסה להתנקש בחייו של הנשיא אנדרו ג'קסון, אך נכשל במה שהיה הניסיון הראשון להתנקש בחייו של נשיא בארצות הברית.
אסונות

25 בנובמבר 1833 – רעידת אדמה חזקה בסומטרה; חוזקה הוערך בכ-8.8-9.2 בסולם ריכטר
1 בינואר 1837 - רעידת האדמה בצפת (1837): רעידת אדמה חזקה שפגעה באזור הגליל בארץ ישראל ובלבנון, הותירה אלפי הרוגים והחריבה את העיר צפת וסביבותיה, וכן פגעה קשות בעיר טבריה. כמו כן נפגעו בצורה קלה יותר הערים שכם, עכו, נצרת, צור וצידון. רעידת האדמה גרמה למותם של בסביבות 5,000 עד 7,000 בני אדם.
25 בנובמבר 1839 – ציקלון אדיר מכה בחופי הודו; נהרגים כ-300,000 בני אדם, ונסחפים לים או נהרסים למעלה מ-20,000 כלי שיט ; עיר הנמל קורינגה נהרסת לחלוטין ונעלמת.
אסונות > בריאות

1851-1829: מגפת הכולרה השנייה, שמתחילה בשנת 1829, מתפשטת ברחבי לאירופה, וגורמת לאבדות כבדות במיוחד בצרפת ובהונגריה, שבכל אחת מהן מניין ההרוגים נאמד בכ-100,000. מגפת הכולרה מתפשטת בהדרגה לאמריקה הצפונית.
1831-1830, 1837-1836: מגפת שפעת שמתפשטת בשנת 1830 מאסיה דרך רוסיה לאירופה, וכנראה גם לאזורים אחרים בעולם, גורמת למותם של רבים. באזורים רבים נדבקו עשרות אחוזים מהאוכלוסייה, ועל פי הערכות משתנות בין האזורים, שיעור התמותה מוערך בטווח בין 0.3 ל-2 אחוזים. שיאי ההתפרצות הביאו איתם שיבושים במסחר ובאורח החיים המקומי. גל נוסף של שפעת מדבקת במיוחד התרחש גם ב-1836–1837 וקטל רבים.
1837: ראשית ההתפרצות של מה שעתיד להפוך למגפת הכולרה השלישית המתועדת, החל מאזור בנגל שבתת היבשת ההודית. בסוף העשור מתפשטת המגפה במרכז אסיה.
טבע ואיכות סביבה

פרק זה לוקה בחסר. אנא תרמו לוויקיפדיה ו.
1837: פוסום אוסטרלי כסוף-אפור - מועבר על ידי האדם לניו זילנד והופך בה לאחד המינים הפולשים המזיקים ביותר.
פארק - בעשור זה מתחילות תמורות שיתעצמו בהמשך המאה בנושא שטחים ירוקים בתכנון העירוני, כאשר הפארקים הראשונים מוקמים בארצות הברית ובלונדון פארק שהוקם לרווחת האצולה המקומית החל לפתוח את שעריו לציבור הרחב פעמיים בשבוע.
מדע וטכנולוגיה

פרק זה לוקה בחסר. אנא תרמו לוויקיפדיה ו.
מדע וטכנולוגיה > מדע

24 בספטמבר 1830: פסיפס אלכסנדר מתגלה בפומפיי - הפסיפס מתאר את הקרב בין אלכסנדר מוקדון לדריווש השלישי מלך האימפריה הפרסית, ומורכב מכמיליון אבני פסיפס.
1831 - מייקל פאראדיי וג'וזף הנרי שיכללו את מדע האלקטרומגנטיות במידה מספקת כדי לאפשר תכנון מכשירים אלקטרומגנטים מעשיים.
1 ביוני 1831: הגעה לקוטב הצפוני המגנטי - ג'יימס קלארק רוס הוא האדם הראשון שמגיע לקוטב הצפוני המגנטי.
1833: אנזים - מתגלה לראשונה על ידי אנסלם פאיין (אנ').
ספטמבר 1838: תורת האבולוציה - הבסיס הרעיוני מנוסח על ידי צ'ארלס דרווין.
גאומטריה - לאורך העשור יוליוס פלוקר (אנ') יוצר כמה פריצות דרך בענף הגאומטריה, כאשר הוא מנסח כמה חוקים אשר בבסיס הגאומטריה האלגברית המודרנית.
מדע וטכנולוגיה > טכנולוגיה

1830: מכונת תפירה - דגם ראשוני מפותח ומיוצג בחסות ממלכת צרפת, לצורך תפירת מדים לחיילים, אולם מושמד בשנה שלאחר מכן על ידי חייטים שחששו שהמכונה תייתר את עבודתם. מכונות משודרגות יותר פותחו במהלך העשור.
1838: טלגרף אלקטרומגנטי - סמואל מורס בנה את הטלגרף האלקטרומגנטי היישומי הראשון, שאפשר לשדר מסרים למרחקים ארוכים באמצעות כבל באיכות פשוטה ואיתו את קוד מורס. ב-6 בינואר 1838 מורס הפעיל לראשונה את מכשיר הטלגרף.
9 בינואר 1839: דאגרוטיפ - טכניקת הצילום המסחרי הראשונה מוצגת על ידי לואי ז'אק מנדה דאגר בפני האקדמיה למדעים ואמנויות בפריז.
קווי רכבת - עשור פורץ דרך בהפיכתה של הרכבת למשמעותית בתעשייה: בשנת 1830 נכנס לפעולה הקו הראשון של רכבת מונעת קיטור - מסילת הרכבת ליברפול מנצ'סטר . ב-5 במאי 1835 מופעל קו הרכבת הראשון באירופה היבשתית, בבלגיה, בין בריסל למכלן.
תנורי האפייה - לאורך העשור מתקדם הטכנולוגיה בתחום: בשנת 1833 מפותח תנור הפחם המעשי הראשון, ובשנת 1834 מפותח דגם של תנור מטבח מברזל שנחשב לפורץ דרך בפרקטיות שלו.
הדגראוטייפ המוקדם ביותר ששרד. צולם על ידי דאגר ב-1837
ב-1838 צ'ארלס דרווין מנסח את בסיס הרעיונות שמרכיבים את תורת האבולוציה.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

1836: מושלמת בפריז בנייתו של שער הניצחון.
תרבות פופולרית > ספרות

ספרים בולטים שרואים אור לראשונה בעשור זה: אוליבר טוויסט (1837)
תרבות פופולרית > דת

6 באפריל 1830 – ג'וזף סמית מייסד את הדת המורמונית.
תרבות פופולרית > אופנה

כוצע צילינדר נכנס בהדרגה לאופנה בתקופה זו.
תרבות פופולרית > מוזיקה ותיאטרון

ראשיתו של תיאטרון האורטה-אויונו (גר') העות'מאני, בו המופע מתבצע בינות הקהל ולא על במה.
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו.
אישים בולטים > מדענים

פרק זה לוקה בחסר. אנא תרמו לוויקיפדיה ו.
אישים בולטים > סופרים

פרק זה לוקה בחסר. אנא תרמו לוויקיפדיה ו.
הערות שוליים

↑  Interactive World History Atlas since 3000 BC
↑  What caused the 1832 Great Reform Act?, הארכיון הלאומי של בריטניה
↑  Women's suffrage, ballotpedia
↑  החוק לביטול העבדות, באתר אנציקלופדיה בריטניקה
↑  Tracks in time: 200 years of locomotive technology
1 2  צילום, באתר אנציקלופדיה בריטניקה
↑  War Of The Peru–Bolivia Confederation, encyclopedia.com
↑  המשחק הגדול, באתר אוניברסיטת המדינה של אוהיו
↑  קרליזם, באתר אנציקלופדיה בריטניקה
↑  מלחמות האינדיאנים, באתר ערוץ ההיסטוריה
↑  פרו, באתר אנציקלופדיה בריטניקה
↑  היסטוריה שחורה - אבני דרך, באתר ערוץ ההיסטוריה, ‏16.11.18
↑  האימפריה הרוסית, באתר אנציקלופדיה בריטניקה
↑  Ranjit-Singh-Sikh-maharaja, אנציקלופדיה בריטניקה
↑  Interactive World History Atlas since 3000 BC, Geacron
↑  RUSSIA i. Russo-Iranian Relations up to the Bolshevik Revolution, iranica
↑  Women's suffrage, ballotpedia
↑  טנזימאט, באתר אנציקלופדיה בריטניקה
↑  Labor Movement, ערוץ ההיסטוריה
↑  The conquest of Algeria, אנציקלופדיה בריטניקה
↑  פיראטיות ברברית, באתר אנציקלופדיה בריטניקה
↑  Was Andrew Jackson the only U.S. president to bring national debt to zero?, Politifact
↑  ליאו ליידרמן, מה מניע צמיחה כלכלית לאורך זמן?, באתר אוניברסיטת תל אביב, החל מדקה 19:16
↑  CHOLERA, Austin Community College (ארכיון)
1 2 3  George C. Kohn, Encyclopedia of Plague and Pestilence: From Ancient Times to the Present
↑  Predicting summer site occupancy for an invasive species, the common brushtail possum (Trichosurus vulpecula), in an urban environment., The National Center for Biotechnology Information
↑  FAUNA of AUSTRALIA, המשרד לאנרגיה וסביבה, אוסטרליה
↑  Paul R. Wonning, Short History of Public Parks - Indiana Edition
↑  Telegraph, אנציקלופדיה בריטניקה
↑  Anselme Payen, Britannica
↑  Julius Plücker
↑  מכונת תפירה, באתר אנציקלופדיה בריטניקה
↑  Tracks in time: 200 years of locomotive technology
↑  DID YOU KNOW THAT THE FIRST TRAIN RIDE ON THE EUROPEAN MAINLAND TOOK PLACE IN BELGIUM?
↑  History of the Oven From Cast Iron to Electric
↑  The story of … the top hat, theconversation
↑  אמנות אסלאמית, באתר אנציקלופדיה בריטניקה
| עשורים במאה ה-19 |
| --- | --- | --- |
|  | << • 1800–1809 • 1810–1819 • 1820–1829 • 1830–1839 • 1840–1849 • 1850–1859 • 1860–1869 • 1870–1879 • 1880–1889 • 1890–1899 • >> |  |
| --- | --- |
בקרת זהויות :  NLI: 987007537262705171  KulturNav: 5f29b6ac-534a-463e-be36-30d3bc44791b  LCCN: sh97006193 
המהפכה הטקסנית (קרב אלמו)
מהפכת יולי 1830
המלכה ויקטוריה עולה לכס המלוכה בבריטניה ב-20 ביוני 1837
מושלמת בפריז בנייתו של שער הניצחון
וילמסטאד

וילמסטאד (הולנדית Willemstad) היא בירתו של השטח האוטונומי קוראסאו, ומתגוררים בה כ-125,000 איש. מרכז העיר מחולק לשני רבעים עיקריים – פונדה (Punda) ואוטרובאנדה (Otrobanda) הנמצאים משני עברי מפרץ סינט אנה (Sint Annabaai). מפרץ סינט אנה הוא למעשה תעלה המוליכה אל הנמל הטבעי הגדול הקרוי סְחוֹטֶחַט (Schottegat). בשנת 1997 הוכרה וילמסטאד כאתר מורשת עולמית. בין השנים 1955 ל-2010 שבהן קורסאו הייתה חלק מההאנטילים ההולנדיים, יחידת אוטונומית במסגרת הולנד, וילמסטאד הייתה בירתה של הטריטוריה כולה.
היסטוריה

ראשוני הספרדים הגיעו לקורסאו ה-1499 ודחקו ממנו את תושביה הילידים, אינדיאנים בני שבט האראוואק. ב-1634 השתלטו ההולנדים על האי, וחברת הודו המערבית ההולנדית הקימה את פונדה, שמקור שמה במילים ההולנדיות "דה פונט" (De punt), היינו "הנקודה", על חופו המזרחי של מפרץ סינט אנה. יהודים מספרד ומפורטוגל הגיעו אל העיר דרך אמסטרדם במהלך המאה ה-16 ותרמו רבות לאופיה. ב-1730 היוו יהודי העיר מחצית מתושביה הלבנים. רובע אוטרובאנדה שנוסד בשנת 1707 נחשב עם ייסודו ל"עיר החדשה", וכיום הוא מהווה את המרכז התרבותי של וילמסטאד. משמעו של "אוטרו בנדה" בשפת פאפיאמנטו הוא "הצד האחר", והכוונה למיקומו של הרובע בצידו האחר של מפרץ סינט אנה.
למעט שתי תקופות שלטון בריטיות קצרות ב-1800–1803 וב-1807–1816 היה האי למושבה הולנדית עד 1955, ועמד בקשרי מסחר הדוקים עם היישובים האנגליים, הספרדיים והצרפתיים שלחופי דרום אמריקה והאיים הקריביים. קשרים אלה, במיוחד עם המושבות הספרדיות השפיעו על התרבות המקומית, בעוד שהשפעה אפריקאית מקורה בהיותו של האי מוקד לסחר עבדים.
בשנת 1969 פקדו מהומות אלימות את העיר על רקע התקוממות עובדים. מספר בני אדם מצאו את מותם, ראש איגוד העובדים נורה ונפצע ובתים הועלו באש. כוח של 300 חיילים הגיע לאי על מנת להשליט סדר בעיר.
העיר ורבעיה

אורכו של השטח הבנוי הרציף של וילמסטאד הוא כ-12 ק"מ מדרום-מזרח לצפון-מערב, ורוחבה מחופה הדרומי של קורסאו בדרום ועד סמוך לחוף הצפוני ולשדה התעופה מגיע ל-5 ק"מ. העיר ממוקמת סביב הנמל הטבעי, גוף מים המחובר אל הים הפתוח על ידי מפרץ סינט אנה, שהוא למעשה תעלה צרה באורך של כ-850 מטר וברוחב של עד 150 מטר. חלקה ההיסטורי של העיר נמצא סביב התעלה. סביב הנמל הטבעי משתרעים מתקני תעשייה, בתי זיקוק ומכלי נפט ודלק.
שני גשרים מקשרים בין שני צידי התעלה - גשר המלכה אמה (Koningin Emmabrug), גשר צף באורך של 168 מטר אשר זכה לכינוי "Swinging old lady", הוקם בשנת 1888 וחודש לחלוטין בשנת 1939 ושוב בשנים 2005–2006. בתחילה נגבתה אגרה מהחוצים אותו, אך אנשים ללא נעליים הורשו לחצותו ללא תשלום. הגשר "מתקפל" כדי לאפשר לספינות להיכנס אל הנמל. ב-1974 נפתח גשר המלכה יוליאנה (Koningin Julianabrug) בחלקה הצפוני של התעלה. הגשר חוצה את התעלה בגובה של 55 מטר כדי לאפשר מעבר חופשי לאוניות העושות את דרכן אל הנמל. מאז הקמתו של גשר זה נאסרה תנועת כלי רכב על הגשר הצף, והאחרון משמש כיום כ-15,000 הולכי רגל ביום.
המרכז ההיסטורי של העיר כולל ארבעה רבעים - פונדה, אוטרובאנדה, פיטרמאי (Pietermaai) ושארלו (Scharloo), והוא מכסה שטח של 1.9 קמ"ר. בכניסה למפרץ סינט אנה, על חופי הים הפתוח משני צידי התעלה שוכנות שתי מצודות מבוצרות - מצודת המים בצד המערבי (פונדה) ומצודת הצוק בצד המזרחי (אוטרבאנדה). כל אחד משני הרבעים ערוך סביב כיכר השוכנת על חופי התעלה - כיכר הממשלה בפונדה (Gouvernementsplein) וכיכר בריון באוטרבאנדה (Brionplein) - ושתי הכיכרות מחוברות זו לזו בגשר הצף. האדריכלות בעיר החלה בייבוא הסגנונות ההולנדיים של המאות ה-16 וה-17 מאירופה, אך בהשפעת האקלים בקורסאו, התפתח סגנון מקומי שנסמך על חומרי הבנייה באי ואשר כונה "בארוק קורסאו".
בנייתה של פונדה החלה בשנים 1634–1638 בהקמתה של מצודת אמסטרדם (Fort Amsterdam) המשתרעת על פני שטח של 15 דונם. למצודה חמישה מגדלי שמירה והיא הייתה יישוב עצמאי שכלל כנסייה, מתקן לאספקת מים וכן בתי מגורים למושל ולחיל המצב. המצודה משמשת גם כיום כמרכז הממשלתי ומגורי מושל האנטילים ההולנדיים. הקמת העיר המבוצרת החלה בשנת 1650 לאורך רשת רחובות אשר יצאו מהמצודה, והיא הורחבה בשנת 1674. הביצורים שרדו עד שנת 1866 עת נהרסו לאחר שלא היה בהם עוד צורך אסטרטגי. בית הכנסת מקוה ישראל-עמנואל הוקם בשנת 1732 בהשראת בית הכנסת באמסטרדם, והוא נחשב לאחד המבנים המרשימים בעיר.
התפתחותו של אוטרבאנדה מעבר לתעלה החלה בשנת 1707. בתחילה הוגבל גובה הבתים לקומה אחת, כדי לא להפריע לקו האש של התותחים אשר ניצבו במצודת אמסטרדם מצידה השני של התעלה. אוטרבאנדה שלא הוקפה בחומה, התפתחה באופן שונה מפונדה, ובתיה הראשונים הוקמו על חלקות גדולות במרחקים גדולים זה מזה ונידמו לבתים חקלאיים. חלקו הדרומי של הרובע צפוף יותר שכן הוא התפתח כאזור מגורים למעמד הפועלים והוא מערב בתי מלאכה ובתי מגורים שנבנו סביב סמטאות צרות.
רובע פיטרמאי שוכן מזרחית לפונדה התפתח במאות ה-18 וה-19 ויושב בידי ספנים עמידים ופקידי ממשלה בכירים. רובע שארלו ממזרח לפירמאי, החל את דרכו כאזור מטעים, אך באמצע המאה ה-19 היה לאזור מגורים, שיושב על ידי סוחרים יהודים אמידים, והוקמו בו מספר אחוזות גדולות, במיוחד לאחר 1870.
כלכלה ותחבורה

בזכות המפרץ הטבעי המוגן הייתה העיר לנמל מרכזי כבר במאה ה-17. כלכלת האי קוראסאו כולו התבססה על המסחר שעבר דרך הנמל - ובייחוד סחר העבדים. בשנת 1914 הפכה העיר למרכז לזיקוק נפט עם הקמת בתי הזיקוק של רויאל דאטש של. בתי הזיקוק עיבדו נפט גולמי שהובא מוונצואלה וההחלטה על הקמתם על האי נבעה מחוסר היציבות הפוליטית בוונצואלה. במלחמת העולם השנייה היו בתי הזיקוק של וילמסטאד בין ספקי הקרוסן החשובים של מטוסי חיל האוויר האמריקאי. ענף התיירות בעיר החל מתפתח בשנות השישים של המאה ה-20 וכיום הוא מהווה מרכיב חשוב בכלכלת העיר. תיירים רבים באים לקוראסאו המהווה אתר צלילה פופולרי ובשל בתי הקזינו הממוקמים בעיר, והעיר היא יעד לספינות נופש במפליגות באיים הקריביים. מצפון לעיר שוכן שדה התעופה הבינלאומי האטו.
ערים תאומות

סורינאם פרמריבו, סורינאם
בתים לחופו של מפרץ סינט אנה באוטרובאנדה
מפת מרכז העיר
מנהרות לחימה ברצועת עזה

מנהרת לחימה שהתגלתה על ידי צה"ל במבצע צוק איתן
חייל ישראלי יוצא ממנהרה שאותרה על ידי צה"ל
מנהרות הלחימה של רצועת עזה הן רשת מנהרות שנחפרו על ידי ממשל חמאס וארגוני טרור פלסטיניים נוספים ברצועת עזה, כחלק מהכנותיהם לפגוע באזרחי ישראל אשר מתגוררים בעוטף עזה. מנהרות אלה נחפרו מתחת לגדר המערכת סביב רצועת עזה, לשם חדירה סמויה מהרצועה לתחומי ישראל. בנוסף נחפרה רשת מנהרות ברחבי רצועת עזה, שמשמשת לתנועה סמויה, כמקום מסתור, להחזקת חטופים וכאמצעי לתמרון מול צה"ל.
במהלך מלחמת חרבות ברזל הקדיש צה"ל מאמצים רבים לאיתור המנהרות, חשיפתן, השמדתן וגם לחימה בתוכן.